Παραφιλία

Με τον όρο παραφιλία στην ψυχολογία και τη σεξολογία αναφέρεται μία σειρά από εκφράσεις της ανθρώπινης σεξουαλικότητας, που χαρακτηρίζεται από σεξουαλική διέγερση που προκαλείται από ενέργειες ή καταστάσεις που δεν σχετίζονται άμεσα με τον φυσιολογικό τρόπο σεξουαλικής συνεύρεσης. Η παραφιλία αφορά στις περισσότερες περιπτώσεις και τα δύο φύλα. Ο όρος μπορεί επίσης να χρησιμοποιηθεί για να καταδείξει μη κανονικές σεξουαλικές πρακτικές, χωρίς απαραίτητα να συνεπάγεται ότι είναι και λανθασμένες. Στην πραγματικότητα ο όρος επινοήθηκε για να αντικαταστήσει, σε μια πιο αυστηρή επιστημονική ταξινόμηση, τον παλιό ορισμό της σεξουαλικής διαστροφής ή σεξουαλικής απόκλισης, μεταξύ των οποίων στο παρελθόν περιλαμβανόταν και η ομοφυλοφιλία καθώς και άλλες μορφές σεξουαλικότητας όπως η ομαδική συνουσία.

 Κλινικά έχουν αναγνωριστεί 8 μεγάλες μορφές παραφιλικής συμπεριφοράς. Για να θεωρηθούν ταυτόχρονα ως ασθένειες, θα πρέπει να έχουν επικρατήσει στη σεξουαλική ζωή ενός ατόμου, παρεμβαίνοντας με σημαντικό τρόπο στην κανονική του ζωή καθώς και στη σχέση που αναπτύσσει με άλλους ανθρώπους. Επιδειξιομανία: Τάση προς έκθεση των γεννητικών οργάνων που ενεργείται ενώπιον άλλου προσώπου. Φετιχισμός: Χρησιμοποίηση αντικειμένων που δεν σχετίζονται άμεσα με τη σεξουαλικότητα (π.χ. παπούτσια, είδη ένδυσης κλπ.) ή τα μέρη του σώματος ενός ατόμου, ώστε να ενεργοποιηθεί η σεξουαλική διέγερση. Εφαψιμανία: Η ανάγκη που οδηγεί στην αφή του σώματος ενός προσώπου, συνήθως παρά τη θέλησή του τελευταίου. Παιδοφιλία ή παιδεραστία: Έλξη προς παιδιά (αγόρια ή κορίτσια) προεφηβικής ηλικίας. Σεξουαλικός σαδισμός: Ανάγκη σεξουαλικής έκφρασης με πόνο ή εξευτελισμό προς τον / την σεξουαλικό σύντροφο. Σεξουαλικός μαζοχισμός: Αναζήτηση αισθήματος πόνου ή ταπείνωσης. Παρενδυσία: Διέγερση και σεξουαλική ευχαρίστηση με την αμφίεση των ρούχων του αντίθετου φύλου. Ηδονοβλεψία: Διέγερση με την οπτική επαφή σεξουαλικής συνεύρεσης τρίτων προσώπων, κρυφά ή φανερά. Άλλες, λιγότερο συχνές μορφές παραφιλίας, ομαδοποιούνται υπό τον όρο σεξουαλική διαταραχή. Από το 1987, αυτή η ομαδοποίηση προσδιορίστηκε ως παραφιλία μη προσδιοριζόμενη αλλού. Έχουν καταγραφεί περισσότερες από 100 περιπτώσεις, κυριότερες εκ των οποίων είναι: Αποτεμνοφιλία ή αβασιοφιλία: Σεξουαλική δραστηριότητα με άτομα με ειδικές ανάγκες ή ανάπηρα Καθετηροφιλία: Διέγερση με τη χρήση καθετήρων Κλυσμαφιλία: Διέγερση με τη λήψη κλύσματος Ουροφιλία ή ουρολαγνεία: Διέγερση με τη θέα, οσμή ή κατάποση ούρων Κοπροφιλία ή κοπρολαγνεία: Διέγερση με τη θέα, οσμή ή γεύση κοπράνων Τηλεφωνική σκατολογία: Διέγερση που προκαλεί τηλεφωνική συνδιάλεξη με γνωστό ή άγνωστο πρόσωπο και πρόστυχη συνομιλία Φοβολαγνεία: Διέγερση που προκαλείται υπό το αίσθημα του φόβου Γεροντοφιλία: Αναζήτηση ηλικιωμένου ερωτικού συντρόφου Νεκροφιλία: Διέγερση στη σκέψη, τη θέα ή τη σεξουαλική επαφή με πτώματα Νοσοφιλία: Αναζήτηση συνεύρεσης με άτομα που ασθενούν Ζωοφιλία ή κτηνοβασία: Σεξουαλική επαφή με ζώα Υποξυφιλία ή ασφυξιοφιλία: Επίτευξη διέγερσης λόγω της μειωμένης παροχής αρτηριακού αίματος, η οποία προκαλεί έλλειψη οξυγόνου Συμφοροφιλία: Επίτευξη διέγερσης με τον σχεδιασμό ή/και την παρακολούθηση συμφορών, όπως μιας πυρκαγιάς ή τραγικών τροχαίων δυστυχημάτων Απορριψιφιλία: Επίτευξη διέγερσης με την ιδέα ερωτικής συνεύρεσης ή την επαφή με άτομο που απορρίπτει κάποιον ερωτικά ή δεν επιθυμεί ουσιαστική σχέση μαζί του Ασχημολαγνεία: Διέγερση ή επιδίωξη συνουσίας με άτομο θεωρούμενο άσχημο από τον ασχημολάγνο Χειροφιλία και ποδοφιλία: Η σεξουαλική έλξη για τα χέρια ή τα πόδια αντίστοιχα.Από τη λίστα έχει αφαιρεθεί με τη συγκατάθεση των ψυχιάτρων η ομοφυλοφιλία, περιοριζόμενη ως παραφιλία μόνο όταν συνδυάζεται με κάποια από την προαναφερθείσα κατηγοριοποίηση. Οι περιπτώσεις των παραφιλιών όπου δεν τηρείται η συναίνεση και των δύο προσώπων (π.χ. επιδειξιομανία), δεν είναι κοινωνικά αποδεκτές. Οι περιπτώσεις της παιδοφιλίας και της νεκροφιλίας αποτελούν ποινικά κολάσιμες πράξεις και διώκονται στις περισσότερες κοινωνίες του κόσμου (για την περίπτωση της νεκροφιλίας εμπεριέχεται το αδίκημα της προσβολής νεκρού). Στο ελληνικό ποινικό δίκαιο προβλέπονται οι παρακάτω αξιόποινες σεξουαλικές πράξεις: ΕΓΚΛΗΜΑΤΑ ΕΞΑΝΑΓΚΑΣΜΟΥ Ή ΑΙΦΝΙΔΙΑΣΜΟΥ 1. Βιασμός (άρ. 336 ΠΚ) 2. Προσβολή της γενετήσιας αξιοπρέπειας (άρ. 337 ΠΚ) ΕΓΚΛΗΜΑ ΕΚΜΕΤΑΛΛΕΥΣΗΣ ΑΔΥΝΑΜΙΑΣ Κατάχρηση σε ασέλγεια (άρ. 338 ΠΚ) ΕΓΚΛΗΜΑΤΑ ΕΚΜΕΤΑΛΛΕΥΣΗΣ ΑΝΗΛΙΚΟΤΗΤΑΣ 1.Αποπλάνηση παιδιών (άρ. 339 ΠΚ) 2.Κατάχρηση ανηλίκων σε ασέλγεια (άρ. 342 ΠΚ) 3.Πορνογραφία ανηλίκων (άρ. 348Α ΠΚ) 4.Προσέλκυση παιδιών για γενετήσιους λόγους (άρ. 348Β ΠΚ) 5.Πορνογραφικές παραστάσεις ανηλίκων (άρ. 348Γ ΠΚ) 6.Ασέλγεια με ανήλικο έναντι αμοιβής (άρ. 351Α ΠΚ) 7.Προστασία της ιδιωτικής ζωής του ανήλικου θύματος (άρ. 352Β ΠΚ) ΕΓΚΛΗΜΑΤΑ ΕΞΑΠΑΤΗΣΗΣ Ή ΧΕΙΡΑΓΩΓΗΣΗΣ 1.Απατηλή επίτευξη συνουσίας (άρ. 341 ΠΚ) 2.Ασέλγεια με κατάχρηση εξουσίας (άρ. 343 ΠΚ) 3.Ασέλγεια παρά φύση (άρ. 347 ΠΚ) (καταργήθηκε) ΕΓΚΛΗΜΑΤΑ ΚΑΤΑΧΡΗΣΗΣ ΟΙΚΟΓΕΝΕΙΑΚΩΝ ΔΕΣΜΩΝ 1.Αιμομιξία (άρ. 345 ΠΚ) 2.Ασέλγεια μεταξύ συγγενών (άρ.346 ΠΚ) ΕΓΚΛΗΜΑΤΑ ΕΚΠΟΡΝΕΥΣΗΣ 1.Διευκόλυνση ακολασίας άλλων (άρ. 348 ΠΚ) 2.Μαστροπεία (άρ. 349 ΠΚ) 3.Εκμετάλλευση πόρνης (άρ. 350 ΠΚ) 4.Σωματεμπορία (άρ. 351 ΠΚ) ΕΓΚΛΗΜΑ ΕΠΙΔΕΙΞΗΣ Προσβολή γενετήσιας ευπρέπειας (αρ. 353 Π.Κ.) BDSM Παραφιλική Σεξουαλική Συμπεριφορά